Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo in št. 65/08, [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C in 203/20 – ZIUPOPDVE, 202/21-odl. Us in 3/22-Zdeb; v nadaljevanju ZJU)

**MINISTRSTVO ZA OBRAMBO,** Vojkova cesta 55, 1000 Ljubljana, objavlja javni natečaj

objavlja javni natečaj za zasedbo prostega uradniškega delovnega mesta:

**podsekretar za TK sisteme**

 **za nedoločen čas, s polnim delovnim časom, s trimesečnim poskusnim delom**

**v Sekretariatu generalnega sekretarja, Službi za informatiko in komunikacije, Oddelku za telekomunikacije (šifra DM 101372)**

Naloge uradniškega delovnega mesta se lahko opravljajo v nazivu podsekretar in sekretar.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

**Zahtevana izobrazba:**

* najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja),
* specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja),
* magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),
* magistrsko izobraževanje (druga bolonjska stopnja)/magistrska izobrazba (druga bolonjska stopnja).

**Zahtevane delovne izkušnje**:

* najmanj 6 let.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom oziroma zaključenem specialističnem študiju oziroma drugo bolonjsko stopnjo z doktoratom.

**Posebni pogoji**:

* obvezno usposabljanje za imenovanje v naziv.
* dovoljenje za dostop do tajnih podatkov stopnje »tajno« (T, T-E,T-N).

Za javne uslužbence, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

**Želena znanja, sposobnosti in lastnosti**:

* poznavanje omrežnih tehnologij in naprav,
* poznavanje TCP/IP protokolnega skalda,
* poznavanje VoIP tehnologij,
* poznavanje delovanja in upravljanja požarnih pregrad nove generacije,
* poznavanje DWDM tehnologij,
* pripravljenost na delo v skupini,
* pripravljenost na dodatno izobraževanje in spoznavanje novih tehnologij,
* angleški jezik SLP 3332.

**Naloge:**

* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* opravljanje drugih najzahtevnejših nalog,
* neposredna pomoč pri vodenju strokovnih nalog na delu delovnega področja oddelka,
* koordinacija razvoja informacijskih rešitev.

**Na tem delovnem mestu se bodo opravljale tudi naloge:**

* upravljanje in vzdrževanje usmerjevalnikov in stikal,
* upravljanje in vzdrževanje Wifi opreme,
* upravljanje in vzdrževanje IP telefonije in VTC Sistema,
* upravljanje in vzdrževanje DWDM,
* monitoring delovanja omrežja in omrežnih naprav,
* reševanje incidentov v sodelovanju z lokalnimi ekipami,
* sodelovanje na projektih, razvoju in testiranju novih rešitev,
* posodabljanje in vzdrževanje tehnične dokumentacije.

**Prijava na prosto uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni stopnja in smer izobrazbe (študijski program) ter leto in ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu;
3. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja
po uradni dolžnosti, in o tem, da ni bil obsojen na nepogojno kazen zapora v
trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega
dejanja, ki se preganja po uradni dolžnosti;
1. izjavo, da za namen tega javnega natečaja dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se v izbirni postopek ne uvrsti kandidat, ki ne izpolnjujejo natečajnih pogojev.

V kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov, bo z izbranim kandidatom sklenjeno delovno razmerje za nedoločen čas, s polnim delovnim časom, s trimesečnim poskusnim delom. Delo se bo opravljalo na sedežu Službe za informatiko in komunikacije, na naslovu Vojkova cesta 55 v Ljubljani, oziroma na območju delovanja Ministrstva za obrambo.

Poleg zanimivega in dinamičnega dela v domovini in v mednarodnem okolju ter stalnega stika z najnovejšo tehnologijo, nudimo tudi možnost dodatnega formalnega in neformalnega izobraževanja in usposabljanja. Zato slabše poznavanje zgoraj naštetih tehnologij ni ovira.

Kandidate vabimo, da vložijo prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošljejo v zaprti ovojnici **z označbo**: »Za javni natečaj na prosto uradniško delovno mesto **PODSEKRETAR za TK sisteme,** št. 110-9/2024, **na naslov** Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 15 dni** po objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno 1. 2. 2024 (zadnji dan oddaje priporočeno po pošti). Za pisno obliko prijave se šteje tudi elektronska oblika, poslana na elektronski naslov glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na spletnem portalu državne uprave GOV.SI naslovu [www.gov.si/zbirke/delovna](http://www.gov.si/zbirke/delovna) mesta.

Informacije o prostem delovnem mestu lahko dobite na telefonski številki (01) 471 23 67 pri Polona Pust.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.